جۆرجیۆ کیلینی

جۆرجیۆ کیلینی (  لەدایکبووی ١٤ی ئابی ١٩٨٤) یاریزانێکی تۆپی پێی پیشەگەری ئیتاڵییە و وەک بەرگریکاری ناوەڕاست یاری دەکات بۆ یانەی تۆپی پێی لۆس ئانجلەس لە خولی تۆپی پێی ئەمریکا.   هەروەها لە سەرەتای ژیانی وەرزشیدا وەک بەرگریکاری چەپ یاری کردووە.

لەسەر ئاستی یانەکان، کیلینی لە ساڵی ٢٠٠٠ لەگەڵ لیڤۆرنۆ دەستی کردووە بە یاریکردنی ، دواتر یاری بۆ فیۆرێنتینا کردووە، پێش ئەوەی لە ساڵی ٢٠٠٥ بچێتە یۆڤانتۆس. لەگەڵ یۆڤانتۆس لە ساڵی ٢٠١٢ تا ٢٠٢٠ نۆ نازناوی لەسەریەک لە خولی ئیتاڵیا بەدەستهێناوە و هەروەها پێنج نازناوی جامی ئیتاڵیا و پێنج نازناوی سوپەری ئیتاڵیا ، هەروەها دوو نازناوی کۆتایی خولی پاڵەوانەکانی ئەورووپا لە ساڵانی ٢٠١٥ و ٢٠١٧ بەدەستهێناوە . کیلینی پێنج جار وەک یەکێک لە ئەندامانى پێکهاتەی باشترین یاریزانی خولی ئیتالیا دەستنیشان کراوە: لە ساڵانی ٢٠١٢-١٣ ، ٢٠١٤-١٥ ، ٢٠١٥-١٦ ، ٢٠١٧-١٨ و ٢٠١٨-١٩ و هەروەها سێ جار خەڵاتی باشترین بەرگریکاری خولی ئیتاڵیا وەرگرتووە: لە ساڵانی ٢٠٠٨ و ٢٠٠٩ و ٢٠١٠.    

دوای ئەوەی یەکەم یاری نێودەوڵەتی خۆی بۆ ئیتاڵیا لە ساڵی ٢٠٠٤ ئەنجامدا،وەک یاریزانی هەڵبژاردەی ئیتالیا بانگێشتکرا بۆ ئۆڵۆمپیادی هاوینەی ٢٠٠٤ ، کە لە ئەنجامدا ئیتالیا مەدالیای برۆنزی بەدەستهێنا، هەروەها بۆ چوار جامی نەتەوەکانی ئەورووپا و دوو جامی جیهانیی فیفا و دوو جامی کیشوەرەکانی فیفا بانگێشتکرا، یارمەتی ئازۆری دا بۆ بردنەوەی جامی نەتەوەکانی ئەورووپای ٢٠٢٠ و گەیشتن بە یاری کۆتایی جامی نەتەوەکانی ئەورووپای ٢٠١٢ و بەدەستهێنانی پلەی سێیەم لە جامی کیشوەرەکانی فیفای ٢٠١٣ . لە ساڵی ٢٠٢٢ بە ئەنجامدانی ١١٧ یاری و تۆمارکردنی هەشت گۆڵ، وازهێنانی لە یاری نێودەوڵەتی ڕاگەیاند.

 سەرچاوەکان 

پۆل:مێدالیاوەرگرانی ئۆڵمپیک لە تۆپی پێ
پۆل:مێدالیاوەرگرانی برۆنزی ئۆڵمپیکی ئیتالی
پۆل:مێدالیاوەرگرانی ئۆڵمپیکی ھاوینەی ٢٠٠٤
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی جامی نەتەوەکانی ئەورووپای ٢٠١٦
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی کیشوەرەکانی ٢٠١٣
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:یاریزانانی جامی جیھانیی فیفای ٢٠١٠
پۆل:یاریزانانی جامی کیشوەرەکانی ٢٠٠٩
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٨
پۆل:یاریزانانی تۆپی پێ ئۆڵمپیکی ھاوینەی ٢٠٠٤
پۆل:یاریزانانی خولی تۆپی پێی ئیتالیا
پۆل:یاریزانانی یانەی یوڤێنتوس
پۆل:زیندووان
پۆل:لەدایکبووانی ١٩٨٤